Franța a anunțat joi că își concentrează eforturile asupra unui proiect de rezoluție la Consiliul de Securitate al ONU în privința conflictului din Fâșia Gaza, cu intenții care depășesc simpla solicitare de încetare a focului, relatează AFP, relatează AFP preluat de Agerpres.
"Considerăm că este momentul să acționăm la Consiliul de Securitate al Națiunilor Unite în legătură cu conflictul în desfășurare", a afirmat Christophe Lemoine, adjunctul purtătorului de cuvânt al Ministerului francez de Externe, evidențiind situația umanitară dezastruoasă din Fâșia Gaza.
"În această conjunctură, Franța își asumă responsabilitățile și lucrează în prezent la un proiect de rezoluție", a adăugat el.
Ambasadorul Franței la ONU, Nicolas de Riviere, a clarificat la New York că proiectul Franței va fi prezentat "mai târziu, sub forma unei rezoluții mai cuprinzătoare care abordează diverse probleme, inclusiv o încetare a focului pe termen lung, nu doar temporară în timpul Ramadanului".
Există două proiecte de rezoluție care propun o încetare imediată a focului discutate în prezent în cadrul Consiliului de Securitate. Unul dintre ele, susținut de mai mulți membri nepermanenți ai Consiliului, "solicită o încetare umanitară imediată a focului în luna Ramadanului".
Celălalt, sprijinit de Statele Unite și modificat de mai multe ori în ultima lună, subliniază "necesitatea unei încetări imediate și durabile a focului pentru a proteja civilii de ambele părți, pentru a permite furnizarea de asistență umanitară esențială și, din acest punct de vedere, sprijină fără echivoc eforturile diplomatice internaționale pentru realizarea unei astfel de încetări a focului în contextul eliberării ostaticilor încă deținuți".
Întrebat despre coordonarea cu Statele Unite, care a anunțat miercuri seara că a propus un proiect de rezoluție Consiliului de Securitate, purtătorul de cuvânt al Ministerului francez de Externe a subliniat că ar putea exista mai multe rezoluții pe masă. "Este evident că ne coordonăm cu Statele Unite de la începutul crizei", a declarat el, adăugând că Washingtonul este "un partener major" în cadrul Consiliului de Securitate al ONU. "Prin urmare, există într-adevăr un dialog cu Statele Unite, dialog care există de la începutul crizei", a subliniat el.
Diplomații au indicat că Consiliul de Securitate al ONU urmează să voteze vineri asupra unei rezoluții care solicită o încetare imediată și susținută a focului în conflictul din Fâșia Gaza. Consultările privind proiectul de rezoluție prezentat de SUA au fost programate pentru vineri, conform dpa.
"Consiliul European face apel la o pauză umanitară imediată care să conducă la o încetare a focului durabilă", au declarat liderii după ce s-au reunit la Bruxelles, cerând totodată "eliberarea necondiționată a tuturor ostaticilor".
Consiliul "îndeamnă guvernul israelian să nu întreprindă o operațiune terestră în Rafah", au adăugat aceștia în concluziile lor.
Alexandra Loy este redactor și specialistă în afaceri europene. Deține un doctorat în domeniul științe politice, dobândit în anul 2018, cu tema analizării impactului președinției României la Consiliul Uniunii Europene asupra sistemului național de coordonare a afacerilor europene. Alexandra este membru al comunității academice din cadrul Școlii Naționale de Studii Politice și Administrative.
You may like
SUA au înaintat Consiliului de Securitate al ONU un proiect de rezoluție care solicită "încetarea imediată a focului" în Gaza după luni de opoziție la demersuri similare
Europa va continua să joace un rol activ în cadrul inițiativelor ONU pentru pace și stabilitate, l-a asigurat Ursula von der Leyen pe secretarul general al Organizației Națiunilor Unite
Ministrul francez al economiei și finanțelor cere UE "să se trezească" în fața concurenței Chinei și SUA: Dacă nu reacţionăm, suntem morţi
Țările din UE au ajuns la un acord pentru sancționarea coloniștilor evrei extremiști care acționează împotriva palestinienilor
Josep Borrell acuză Israelul că provoacă foamete în Fâșia Gaza: "Este inacceptabil. Foametea este folosită ca armă de război"
Consiliul de Securitate al ONU va vota o rezoluție care solicită "încetarea urgentă și durabilă a ostilităților" în Gaza
Published
3 months agoon
December 18, 2023Consiliul de Securitate al Națiunilor Unite urmează să voteze luni o nouă rezoluție care solicită "încetarea urgentă și durabilă a ostilităților" în Gaza, informează DW.
Un vot anterior al Consiliului de Securitate care cerea încetarea luptelor a fost respins prin veto de către SUA la începutul acestei luni.
Votul așteptat vine în contextul în care Israelul se confruntă cu o presiune internațională tot mai mare din cauza continuării operațiunii sale militare în Gaza. Ministerul Sănătății din teritoriile palestiniene, condus de Hamas, afirmă că peste 18.800 de persoane au fost ucise de la începutul războiului.
Ostilitățile au fost declanșate după ce gruparea militantă islamistă Hamas a lansat un atac terorist pe scară largă în sudul Israelului la 7 octombrie, în care 1.200 de persoane au fost ucise și 240 au fost luate ostatice. Aproape jumătate dintre ostatici au fost eliberați în timpul unui armistițiu de șase zile, dar mulți dintre ei rămân în captivitate în Gaza.
Consiliul de Securitate al ONU cere printr-o rezoluție "pauze și coridoare umanitare urgente pentru un număr suficient de zile" astfel încât ajutorul să ajungă la civilii din Gaza
Published
4 months agoon
November 16, 2023By
Teodora IonConsiliul de Securitate al ONU a aprobat miercuri o rezoluție prin care solicită " pauze și coridoare umanitare urgente și prelungite în întreaga Fâșie Gza", marcând astfel primul document adoptat pe această temă de când Hamas a declanșat un război împotriva Israelului, pe 7 octombrie, informează Politico Europe.
Organismul format din 15 membri a adoptat rezoluția, care a fost introdusă de Malta, cu o marjă de 12 voturi la zero, după ce patru rezoluții anterioare nu au trecut. Statele Unite, Marea Britanie și Rusia s-au abținut.
SUA și Marea Britanie se pare că s-au abținut pentru că rezoluția nu condamnă în mod explicit Hamas, în vreme de Rusia a adoptat aceeași poziție deoarece documentul nu menționează o încetare a focului.
În schimb, rezoluția face apel la pauze umanitare "pentru un număr suficient de zile" pentru a permite ajutorului să ajungă la civili și cere "eliberarea imediată și necondiționată a tuturor ostaticilor și a altor grupuri, în special copii, reținuți de Hamas".
În ultimele 40 de zile, atacurile aeriene și operațiunea terestră ale Israelului s-au soldat cu decesul a mai bine de 11,000 de palestinieni, dintre care 4,500 de copii, conform Autorității Palestiniene. Asaltul Israelului asupra teritoriului palestinian dens populat a dus la o criză umanitară după ce Tel Avivul a tăiat alimentarea cu apă, cu combustibil, cu electricitate și cu alimente pentru cei 2,2 milioane de palestinieni. Acțiunile Israelului reprezintă un răspuns la atacul Hamasului din 7 octombrie, în urma căruia 1,200 de persoane au murit, iar alte 240 au fost luate ostatice.
Cel mai mare spital din Gaza, Al-Shifa, a rămas fără combustibilul necesar pentru funcționarea aparatelor de salvare a vieților, în condițiile în care oficialii israelieni au afirmat că Hamas l-a folosit pentru operațiunile sale, iar trupele israeliene au efectuat săptămâna aceasta un raid asupra spitalului, unde s-au adăpostit mii de oameni. Forțele de apărare israeliene au difuzat peste noapte imagini cu ceea ce au spus că sunt arme Hamas găsite în interiorul spitalului, ceea ce Hamas neagă.
Ambasadorul Israelului la ONU, Gilad Erdan, a declarat pe X, fostul Twitter, că țara sa va refuza să respecte rezoluția.
"Rezoluția Consiliului de Securitate al ONU este deconectată de realitate și este lipsită de sens. Indiferent de ceea ce decide Consiliul, Israelul va continua să acționeze în conformitate cu dreptul internațional, în timp ce teroriștii Hamas nici măcar nu vor citi rezoluția, cu atât mai puțin o vor respecta", a declarat el.
Rezoluțiile Consiliului de Securitate al ONU sunt obligatorii din punct de vedere juridic, dar în practică multe părți le-au ignorat. Israelul a ignorat rezoluții anterioare, și anume una din 2016 care cerea încetarea tuturor activităților de colonizare în teritoriile palestiniene ocupate, inclusiv în Ierusalimul de Est.
Mai mulți membri ai Consiliului de Securitate al ONU au condamnat ofensiva Hamas împotriva Israelului. SUA: Evident, nu toți. Îl puteţi identifica cu siguranţă pe unul dintre ei
Published
6 months agoon
October 9, 2023By
Teodora IonMai mulți membri ai Consiliului de Securitate al ONU au condamnat duminică ofensiva surprinzătoare a mișcării islamiste palestiniene Hamas asupra Israelului, deși Statele Unite și-au exprimat regretul față de lipsa unanimității în timpul acestei întâlniri de urgență cu ușile închise, anunță AFP, citat de Agerpres.
De altfel, înainte de această sesiune, SUA au solicitat tuturor membrilor Consiliului să condamne ferm "actele teroriste odioase" ale Hamas "împotriva poporului israelian și guvernului acestuia".
"Un număr mare de ţări au condamnat atacurile Hamas. Dar, evident, nu toate", şi-a exprimat regretul în faţa presei adjunctul ambasadorului american Robert Wood, la finalul întâlnirii, făcând trimitere la Rusia.
"Îl puteţi identifica cu siguranţă pe unul dintre ei fără ca eu să spun ceva", a menționat acesta.
Conform diplomaților, niciun stat nu a înaintat o propunere pentru o declarație comună, nimic surprinzător în contextul în care Consiliul de Securitate al ONU este divizat în dosarul israeliano-palestinian, iar anumiți membri sperau că va exista un text mai ferm.
"Mesajul meu a fost în favoarea încetării imediate a luptei, a unei încetări a focului şi a unor negocieri semnificative", a declarat ambasadorul rus Vassili Nebenzia, care a menţionat că situaţia actuală reprezintă, parţial, rezultatul unor "probleme nerezolvate".
Omologul său chinez, Zhang Jun, a condamnat "toate atacurile împotriva civililor", evocând nevoia unei soluții cu două state.
Sâmbătă dimineața, Hamas susținut de Iran a lansat un tir de rachete din Fâșia Gaza în vreme ce zeci de bărbați înarmați au atacat sudul țării, luând prizonieri, informează Politico Europe.
Acest asalt a avut loc la o zi după ce sraelul a marcat cea de-a 50-a aniversare a invaziei surpriză de Yom Kippur din 1973.
Concrete & Design Solutions
Franța pregătește un proiect cuprinzător de rezoluție la CSONU privind conflictul din Gaza
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Premierul Italiei, Mario Monti, a demisionat
Trending
- EDITORIALE1 week ago
- NATO1 week ago
- NATO1 week ago
- EUROPARLAMENTARI ROMÂNI1 week ago
- ADERAREA ROMÂNIEI LA OCDE1 week ago